**LIETUVOS RESPUBLIKOS ŠVIETIMO, MOKSLO IR SPORTO MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.4.1-ESFA-T-736 PRIEMONĖS „PRAKTINIŲ ĮGŪDŽIŲ ĮGIJIMO RĖMIMAS IR SKATINIMAS“ PROJEKTŲ FINANSAVIMO SĄLYGŲ APRAŠO NR. 1 DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2019-11-25 |
| **Ar gauta pastabų ir (ar) pasiūlymų?***Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | **X** Taip [ ]  Ne |
| **Ar į visas pastabas ir (ar) pasiūlymus atsižvelgta?***Jei atsižvelgta į visas pastabas ir (ar) pasiūlymus, žemiau esanti lentelė nepildoma* | [ ]  Taip **X** Ne  |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | **Lietuvos pramoninkų konfederacija**Raimundas Balčiūnaitis (pateikta 2019-12-18 renginio dėl pameistrystės modelio įgyvendinimo metu) | R. Balčiūnaitis klausė, kaip bus užtikrinta, kad projektuose (tiek EIM, tiek ŠMSM administruojamų priemonių) pameistriai bus realūs.Buvo paaiškinta, kad pameistrystės atveju turi būti sudaromos tiek mokymosi, tiek darbo sutartys. R. Balčiūnaitis pasiūlė įtraukti į Aprašą nuostatą, kad su paraiška turi būti pateikiamos darbo sutarčių kopijos. | Atsižvelgta iš dalies. Pameistrystės darbo sutarčių bus prašoma ne paraiškos teikimo, bet projekto įgyvendinimo metu. Profesinio mokymo organizavimo pameistrystės forma tvarkos aprašo 10 punkte rašoma, kad „*Į profesinio mokymo programą ar jos modulį priimto asmens <...> profesinis mokymas pameistrystės forma vykdomas su juo pasirašius* ***pameistrystės darbo*** *ir profesinio mokymo* ***sutartis****...“.* Pameistrystės darbo sutartis, skirtingai nuo įprastinės darbo sutarties, yra terminuota darbo sutartis, ji trunka tiek, kiek trunka atitinkama profesinio mokymo programa.Pameistrystė darbo sutarčių paraiškos teikimo metu ESFA nereikalaus. Tai būtų papildoma administracinė našta darbdaviams, nes jie turėtų įdarbinti planuojamus mokyti asmenis dar iki projekto pradžios net nežinodami ar projektui bus skirtas finansavimas ar ne. Kad paraiškoje pagrįsti išlaidas pakaks informacijos apie projekte planuojančios dalyvauti įmonės mokamą darbo užmokestį. Pameistrystės darbo sutarčių kopijos bus reikalingos teikiant mokėjimo prašymus, tam kad pagrįsti darbdavių realiai patirtas išlaidas.  |
|  | **Socialiniai partneriai** (pateikta 2019-12-18 renginio dėl pameistrystės modelio įgyvendinimo metu) | Kodėl Aprašo 44.3 papunkčiu kartu su paraiška prašoma pateikti profesinio mokymo sutarties, kuria įforminamas asmens priėmimas mokytis pagal profesinio mokymo programą, kopiją, jeigu šias sutartis galima rasti Mokinių registre?  | Aprašo tikslinimas nereikalingas. Mokinių registre galima rasti tik Mokymo sutarties registravimo numerį. Šiuo metu Mokinių registras yra perkrautas duomenimis ir nėra galimybės jame talpinti pačias sutartis, kurias turi profesinio mokymo teikėjas.  |
|  | Ar gali dalyvauti projekte suaugęs dirbantis asmuo, jeigu įstoja mokytis į profesinio mokymo įstaigą pagal pilną formaliojo profesinio mokymo programą? | Aprašo tikslinimas nereikalingas. Gali, jei tokio asmens statusas iš darbuotojo (pagal terminuotą pameistrystės darbo sutartį) keičiamas į pameistrio. |
|  | Pagal Aprašą mokomų asmenų, mokytojų ir kito mokymo įstaigų personalo kelionių išlaidos nefinansuojamos jeigu asmuo gyvena tame pačiame mieste, kuriame yra įmonė, kurioje vykdoma pameistrystė. Ar finansuojamas atvykimas į įmonę, jeigu ji yra miesto, kuriame gyvena mokomas asmuo ar mokytojas, priemiestyje ar rajone? | Atsižvelgta. ŠMSM pozicija visada buvo tokia, kad atvykimo į įmonę, kuri yra už miesto, kuriame gyvena mokomas asmuo ar mokytojas, ribų, išlaidos yra tinkamos finansuoti.Apraše buvo įvardinta, kad tinkamos finansuoti tik tos kelionių išlaidos, kai mokomo asmens ar mokytojo gyvenamoji vieta yra ne toje pačioje gyvenamojoje vietovėje, kurioje yra pameistrystės vykdymo vieta (įmonė). Atsižvelgiant į tai, kad teisės aktuose randama tokia gyvenamosios vietovės sąvoka „**gyvenamoji vietovė** – žmonių gyvenimo ir veiklos vieta, apimanti miestus, miestelius ir kaimus“, Aprašas buvo patikslintas papildomai: tinkamos finansuoti tik tos kelionių į pameistrystės vykdymo vietą (įmonę) ir grįžimo iš jos išlaidos, kai mokomo asmens ar mokytojo gyvenamoji vieta yra ne tame pačiame mieste/miestelyje/kaime, kur yra pameistrystės vykdymo vieta (įmonė). |
|  | **LRV kanceliarija,** Aistė Zedelytė-Kaminskė Socialinės politikos grupės patarėja (2019-12-31; el. paštu) | Kilo klausimų kaip būtų su atitinkamų išlaidų padengimu, jei mokinys atsisako tęsti mokymąsi pameistrystės būdu.  | Aprašo tikslinimas nereikalingas.Aprašo 24.2 p. numatytas rezultato rodiklis „Mokinių, kurie pagal veiksmų programą ESF lėšomis baigę profesinio mokymo programos dalį darbo vietoje įgijo kvalifikaciją, dalis“ (rodiklio kodas R.S.390). Minimali siektina reikšmė – 80 procentų, o tai reiškia, kad dalis mokinių gali nebaigti mokymų, tačiau išlaidos, numatytos mokiniui, bus tinkamos kompensuoti tik už tą laiką, kurį mokinys pagal pameistrystės sutartį dirbs pameistriu įmonėje. |
|  | **Lietuvos verslo konfederacijos ir Lietuvos pramonininkų konfederacijos atstovai**(pateikta 2020-01-15; pasitarimo ŠMSM dėl pameistrystės priemonės metu) | Privalomas projekto partneris turi būti verslo asocijuota struktūra. | Aprašo tikslinimas nereikalingas.Apraše kaip galimi partneriai yra įvardinti – viešieji juridiniai asmenys, veikiantys švietimo srityje, privatieji juridiniai asmenys, valstybės ir savivaldybės įmonės. Partnerystė projekte privaloma bent su viena įmone, nes įmonėse realiai ir bus vykdoma pameistrystė. Verslo asociacijos patenka į „viešųjų juridinių asmenų“ sąvoką. Tai reiškia, kad verslo asociacijos turi galimybę dalyvauti ŠMSM projektuose kaip partneriai. Įrašius į Aprašą nuostatą, kad partnerystė privaloma su verslo asociacijomis, bet kuri projektą pagal ŠMSM Aprašą teikianti profesinio mokymo įstaiga kaip projekto partnerį privalės įtraukti verslo asociaciją, kitu atveju projektas bus netinkamas finansuoti. Atsižvelgiant į tai, kad pagal šią priemonę finansuojami projektai bus nedideli, dažniausiai skirti pameistrystės būdu konkrečiose įmonėse apmokinti iki 12 asmenų, reikalavimas turėti verslo asociaciją kaip privalomą partnerį būtų perteklinis. |
|  | Didžiausią galimą projektui skirti finansavimo lėšų sumą mažinti iki 200 000 eurų, kad kvietime galėtų dalyvauti kuo daugiau projektų.  | Atsižvelgta. Pažymėtina, kad konfederacijų atstovams buvo argumentuota, kad didžiausia galima projektui skirti finansavimo lėšų suma – 360 000 Eur buvo įrašyta į Aprašą po diskusijų su EIM ir FM bei nuspręsta, kad ši suma turi būti vienoda abiejų ministerijų aprašuose. Taip pat, tikėtina kad sumažinus sumą priemonė būtų nepatraukli didesnėms įmonėms. |